Številka: 900 – 44/2016 - 4

Datum: 19. 02. 2016

 **Z A P I S N I K**

**7. redne seje Sveta Četrtne skupnosti Moste** (ČS Moste), ki je bilav četrtek, 18. 02. 2016 ob 18.00 uri na sedežu ČS Moste, Ob Ljubljanici 36 a, Ljubljana.

NAVZOČI ČLANI: Elvis BALTIĆ, Igor BOLE, Matej ČEPELJNIK, Stanislava Marija FERENČAK MARIN, Dmitar GRUBOR, Igor HORVAT, Mojca JAGER, Mira KLJUČANIN, Nataša LIVOJEVIĆ, Stanislav MARKOJA, Radmila ŠEŠIĆ, Blanka VILFAN, Jožica VIRANT, Milorad VOJNOVIĆ, Mitja ZAPLATIL.

OSTALI NAVZOČI: Marko Podobnik (VK ČS Moste), Denis Striković (član MS MOL), Miroslav Kupljenik (ČO DeSUS Moste), Barbara Šivec (SLS MU MOL), Darja Gogala (SLS MU MOL).

Odsotni: Živa Nevenkić, Lara Valič.

Članice in člane Sveta ČS Moste ter goste oz. ostale vabljene je pozdravila predsednica Sveta in jim izrekla dobrodošlico na 7. seji Sveta ČS Moste 5. mandata. Čestitala je rojstne dneve članom, ki so imeli od pretekle do današnje seje rojstni dan. Nato se je preverilo sklepčnost: od 17 članov je navzočih 15 članov.

Predsednica je podala **ugotovitev, da je bila 7. seja sklepčna**.

Vsi navzoči so na sejno mizo prejeli predloge za investicijsko vzdrževanje prostorov, ki jih za svoje delo potrebuje ČS oziroma njena društva in podobne skupine. K oblikovanju predlogov so bili vabljeni vsi člani Sveta. Na mizo pa so dobili tudi »izvleček izvlečka« iz proračuna 2016, da je še bolj na kratko razvidno, kaj naj bi bilo v 2016. letu novega.

Predlog dnevnega reda so vsi prejeli skupaj z vabilom. Predlagano je bilo, da se **dopolni 7. točka z vrsticami**: **» I. Horvat – nastanitev beguncev; S. Markoja – količek pri Pošti Moste; M. Zaplatil – potka pri Šparu Nove Fužine, M. Ključanin – oglasna deska na Preglovem trgu«.** Predsednica je predlagala **popravek v 2.** **točki**, ker je bil na delu tiskarski škrat – besedo »promet« se zamenja z »varstvo okolja«. Predlagane dopolnitve in popravek so bile dane na glasovanje.

Navzočih je bilo15 članov Sveta. Za predlagano dopolnitev je glasovalo15članov Sveta.

**PREDLOG DOPOLNITVE IN POPRAVKA DNEVNEGA REDA JE BIL SPREJET.**

Dopolnjen dnevni red je bil predlagan v sprejem, in sicer

**DNEVNI RED**

1. Potrditev zapisnikov
2. Kadrovske zadeve (predlog dopolnitve Ekipe za varstvo okolja z zunanjo članico)
3. Finančne zadeve (proračun 2016, izvedbeni načrt ČS za 2016, izjava o stroških telefona, poraba namenskih sredstev v 2015, notranja revizija, drugo) in Zelena prestolnica Evrope - o stroških (ZPE: navodila za organizatorje, prevzem simbola ZPE pred OŠ Ketteja in Murna)
4. Poročila o udeležbah: 55-letnica AMD Moste, otvoritev hipermarketa na Zaloški 171, 20-letnica Skale-mladinske ulične vzgoje, otvoritev ZPE na Magistratu, nastop na RTV-v oddaji Dober dan, redno srečanje z županom in podžupanom MOL, predavanje o postopkih oživljanja (defibrilator),

**sestanki o varni poti v šolo:** pod podvozi Potrčeva, Pod ježami, Grablovičeva (v OŠ Vodmat in OŠ V. Pregarc, sestanek na OGDP MU MOL),v šolo M. Krpana in SŠGT (terenski sestanek z OGDP), v OŠ Ketteja in Murna; drugo

1. Pobude krajanov in drugih (javna razsvetljava pri bloku – stanovalci Moškričeve 40 a, predlogi sodelovanja in aktivnosti – Policijska postaja Ljubljana Moste-Polje, klopi na Turnskem nabrežju in Promet na Kodeljevem – pobuda občanke…, (devet) pobud občana…, drugo)
2. Informacije in dokumenti v seznanitev in ČSM v medijih (informacije: poštni nabiralniki v ČS Moste; »Tribuna življenja« Trimo pri OŠ M. Krpana; spremembe in dopolnitve Poslovnika MOL; predlogi ČS glede investicijskega vzdrževanja prostorov; zahvale: občan za ureditev divjega odlagališča smeti na Zakotnikovi, Mestno redarstvo za posvet o prometni problematiki; ČSM v medijih: Zeleni glas o Velikančku in o 20-letnici Skale; obisk novinarja R. Šinkovca/časopis Delo)
3. Predlogi, pobude, vprašanja članic in članov Sveta ČS:

 - I. Horvat – nastanitev beguncev,

- S. Markoja – količek pri Pošti Moste,

- M. Zaplatil – potka pri Šparu Nove Fužine,

- M. Ključanin – oglasna deska na Preglovem trgu.

Navzočih je bilo 15 članov Sveta. Opredeljenih je bilo 15 članov. Za predlagani dnevni red je glasovalo 15članov Sveta.

**DNEVNI RED 7. SEJE JE BIL SPREJET.**

**AD 1**

**Potrditev zapisnikov**

Ga. Gogala je podala poročilo o zapisnikih. Razprave ni bilo. Predlagan je bil

**SKLEP 1/7:**

**Svet ČS Moste sprejema in potrjuje zapisnike: 6. izredne, 6. redne (slavnostne) seje.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 1/7 JE BIL SPREJET.**

**AD 2**

**Kadrovske zadeve (predlog dopolnitve Ekipe za varstvo okolja z zunanjo članico)**

Podan je bil predlog za dopolnitev Ekipe za varstvo okolja, in sicer z zunanjo članico, ki je bila pred časom članica Sveta in si želi delati v okolju ČS Moste. Predlog so vsi vabljeni prejeli kot gradivo skupaj z vabilom. Po razpravi je bil predlagan

**SKLEP 2/7:**

**V Ekipo za varstvo okolja se imenuje zunanjo članico, ga. Matejo Derganc.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 2/7 JE BIL SPREJET.**

**AD 3**

**Finančne zadeve**

*Proračun 2016, izvedbeni načrt ČS za 2016, izjava o stroških telefona*

Gradivo za vse navedeno so vabljeni prejeli skupaj z vabilom. Strokovni sodelavki in predsednica so podale širša pojasnila. Izvedbeni načrt je bil posredovan vabljenim kot delovni pripomoček. Razvidno je bilo, da se je znesek ob rebalansu znižal za 86 €, ker se je zmanjšalo število prebivalcev. Programi se niso spremenili. Predsednica se je pisno odpovedala povračilu stroškov za mobilni telefon, ostanejo pa prikazana na ustreznem kontu, a se lahko prerazporedijo. Po razpravi je bil predlagan

**SKLEP 3/7:**

**Svet ČS Moste se je seznanil z Odlokom o spremembah Proračuna MOL za 2016 leto s poudarkom na tistih delih proračuna, ki omenjajo Moste.**

**Svet ČS Moste po potrebi pisno opozori OGDP o doslej zaznani problematiki otroškega igrišča v Parku Kodeljevo, ki naj se jo skuša pri prenovi igrišča upoštevati. Podrobnejšo opredelitev pripravita koordinatorki.**

**Pri obnovi brvi čez Ljubljanico pri Zaloški 48 se uredi tudi ploščad med Zaloško 46 do 48 (prepoved parkiranja in odprava nepotrebnega ekološkega otoka, ki onemogočata dostop do požarnega črpališča, izravnava tal, da se odpravi nastajanje enormne luže, pozimi ledene ploskve, da se med požarnim črpališčem in cvetličarno po možnosti vzpostavi terasasta razgledna točka na reko, ostrani moteč reklamni pano in uredi kolesarska steza, itd.).**

**Svet ČS Moste se je seznanil z izjavo predsednice glede telefonskih stroškov. Prerazporeditev se opravi v drugi polovici leta.**

**Svet ČS Moste sprejema in potrjuje izvedbeni načrt za 2016. Predsednico Sveta se pooblašča, da odobri in da izvede vse potrebne prerazporeditve sredstev v okviru razpoložljive mase sredstev in vse potrebne finančne postopke (rebalans, podobno) v skladu z izvedbenim načrtom in druge aktivnosti, ki so v vsebinski skladnosti z opredelitvami v finančnem načrtu za 2016. leto.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 3/7 JE BIL SPREJET.**

*Namenska sredstva*

Predsednica je opozorila, da se iz gradiva razbira, da je bilo nekaj težav glede knjiženja zneska 3.444,13 € v lansko leto. ČS Moste je oddala vse dokumente pravočasno. Od OFR je bil zahtevan odgovor, ki pa ga še nismo dobili.

Ravno tako se je zapletalo z namenskimi sredstvi. Od donatorjev in s prenosom ostanka iz 2014 smo v 2015 prejeli 2582,75 €, porabili smo 484,79 €, tako da nam za prenos v letošnje leto ostane 2097,79 €, a tudi tu nam OFR na našo postavko ni vknjižil 1.800,00 € (od donatorjev TE-TOL in Preli d.o.o.).

Predsednica je navedeno podala le v seznanitev, ker to lahko vpliva na višino sredstev v 2016. letu.

*Notranja revizija*

Predsednica je povedala, da je ČS Moste v postopku notranje revizije, in sicer glede pravilnosti priprave »Izjave o oceni notranjega nadzora javnih financ«, ta izjava pa je priloga k našemu poslovnemu poročilu. Izjavo o oceni in poročilo sta pripravili Darja Gogala in Barbara Šivec. Rok je bil izjemno kratek, le nekaj dni. Dokumenti so dani članom na vpogled. Razprave ni bilo. Predlagan je bil

**SKLEP 4/7:**

**Svet ČS Moste sprejema in potrjuje »Izjavo o oceni notranjega nadzora javnih financ« za 2015 in poslovno poročilo oz. o doseženih ciljih.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 4/7 JE BIL SPREJET.**

*Zelena prestolnica Evrope*

V razpravi je bilo rečeno, da nam bo ambasadorstvo ZPE »vzelo« nekaj sredstev: sadike rož, pasje vrečke, voda – sok, palačinke, Sazas, palačinka party, itd.), a v tem trenutku ne znamo točno napovedati višine stroška.

Predlagan je bil

**SKLEP 5/7:**

**Predsednico Sveta, ga. Ferenčak Marinovo, in podpredsednika za področje varstva okolja, g. Igorja Boleta ter obe koordinatorki se pooblašča, da se sproti odločajo glede vsebin in finančnih posledic pri aktivnostih ZPE, zlasti na INFO točki. Na akcije in dogodke ZPE se povabi tudi člane Mestnega sveta.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 5/7 JE BIL SPREJET.**

**AD 4**

**Poročila o udeležbah**

*55-letnica AMD Moste*: bil član naše Ekipe za promet, g. Andrej Torkar. *Otvoritev hipermarketa Spar*: bile Mira Ključanin, Jožica Virant, Radmila Šešič, Stanka Ferenčak. *20. letnica Skale*: ČS Moste je prejela javno zahvalo na proslavi, ki je bila v Španskih borcih (bile Jožica Virant, Stanka Ferenčak, Darja Gogala, Barbara Šivec). *Otvoritev ZPE na Magistratu:* bili Igor Bole, Jožica Virant, Stanka Ferenčak, Darja Gogala; predvsem so nas zanimali kontejnerji oz. okolje Info točke. *Nastop na RTV:* bile so Jožica Virant, Stanka Ferenčak, Darja Gogala. *Redno srečanje z županom in podžupanom:* bil Igor Bole, iz zabeležke je razvidno, da je izpostavil nekaj naše problematike. Glede urejanja prometa na Kodeljevem župan ni odgovoril (je zmanjkalo časa). *Predavanje o postopkih oživljanja (defibrilator)* – predavanje je bilo v Gimnaziji Moste, noben član Sveta se ga ni udeležil. Bo pa ponovno predavanje 24. marca ob 18.00 uri na Preglovem trgu 15 v sejni sobi v I. nadstropju.

V*arna pot v šolo: OŠ Vodmat in OŠ V. Pregarc* pod podvozoma po Potrčevi 20-22, posvet je bil na OGDP, ki se ga pa ČS Moste ni udeležili. Res je bil navzoč g. Grubor, ki pa ni imel pooblastila za zastopanje ČS Moste in je bil vabljen na posvet na naslov svoje zaposlitve. Zabeležka je bila priložena vabilu kot gradivo. Župan pa je odgovoril (Igor Bole je to izpostavil), da se bo k ureditvi pristopilo, ko bodo rešitve pripravljene. *Varna pot v šolo: OŠ Martina Krpana in SŠGT*: bili so Dmitar Grubor, Joži Virant, Stanka Ferenčak, Darja Gogala, Barbara Šivec. Gradivo o tem je bilo priloženo vabilu. Ponovno so bili nekateri v OŠ M. Krpana dne 28. 02. 2016, ogled okolja je pokazal, da še nismo napredovali – vse je tako kot je bilo na zadnjem ogledu pozno jeseni lansko leto. Glede SŠGT pa čakamo na odgovor podžupana g. Koželja. *Varna pot v šolo: OŠ Ketteja in Murna:* bile Ferenčak, Gogala, Šivec. V gradivu so vabljeni prejeli tudi predloge za ureditev okolja šole in prometa ter predlog za ureditev poti do šole od Kosovelove na južni strani ob šoli do šolskega dvorišča. Ko bo dogodek ob prevzemu simbola ZPE pri šoli, bi vključili tudi to, da se županu na licu mesta pokaže problematiko. Razprava članov in drugih je povedala, da je parkiranje na Kosovelovi v okolici šole res problematično, vozila zakrivajo preglednost, zlasti se težko opazi otroke.

Predlagan je bil

**SKLEP 6/7:**

**Svet ČS Moste se strinja in podpira predloge OŠ Ketteja in Murna glede ureditve okolice šole, predvsem pa varne poti v šolo kot jo predlaga šola.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 6/7 JE BIL SPREJET.**

**AD 5**

**Pobude krajanov in drugih**

*Javna razsvetljava pri bloku Moškričeva 40 a (pobuda stanovalcev)*

Predlagan je bil

**SKLEP 7/7:**

**Svet ČS Moste se strinja s pobudo in predlaga MOL-u in JP javna razsvetljava postavitev svetilke ob otroško igrišče v bližino poti, ki vodi mimo bloka Moškričeva 40 a.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 7/7 JE BIL SPREJET.**

*Predlogi sodelovanja in aktivnosti – predlog Policijske postaje Moste*

K oblikovanju predloga so bili vabljeni vsi člani Sveta. Z vabilom so vsi vabljeni prejeli predloge, ki so nastali in se jih je poslalo na PP. PP je najavila, da se bomo o predlogih sodelovanja pogovarjali 24. 02. 2016 pri komandirju, ki smo ga spoznali na slavnostni seji ČS.

*Klopi na Turnskem nabrežju (pobuda občanke…)*

Predlagan je bil

**SKLEP 8/7:**

**Na sprehajalni poti ob Gruberjevem prekopu na Turnskem nabrežju se postavi vsaj dve klopi za počivanje sprehajalcev, in sicer v predelu od Kosovelove do mostu čez Gruberjev prekop.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 8/7 JE BIL SPREJET.**

*Promet na Kodeljevem (pobuda* *občanke…)*

V razpravi so člani ugotavljali, da je pobuda glede prometa na Kodeljevem tehtna. Kot je bilo razumeti, je dosedanje urejanje povzročilo težave v neurejenih ulicah, zlasti mimo šole na Kosovelovi, kar je pri ogledu okolja razložil tudi ravnatelj OŠ Ketteja in Murna – avtobusi (ko so ekskurzije, izleti otrok) ne morejo mimo, ker je križišče zaparkirano. Pa tudi v nadaljevanju, pri pobudah občana…, je razvidno, da je potrebno z urejanjem ulic na Kodeljevem nadaljevati. Tudi to je nerazumljivo, zakaj sta dve ulici v osrednjem delu Kodeljevega enosmerni v isto smer. Člani Sveta niso strokovnjaki za promet in bi to težko pojasnili. Ravno tako je tudi smernice za ureditev težko podati, je premalo informacij. Zakaj se ne nadaljuje z urejanjem? Kaj ga zaustavlja? Predlagalo se je, da se skliče posvet z OGDP in Ekipo za promet. Predlagan je bil

**SKLEP 9/7:**

**Strokovna služba naj uredi popoldne posvet z OGDP in Ekipo za promet. Za posvet se predlaga naslednje teme:**

* **ureditev prometa na Kodeljevem (se pripravi natančna predstavitev problematike in možnosti za reševanje)**
* **ureditev varne poti v OŠ Ketteja in Murna**
* **ureditev varne poti v šolo pod podvozi pod žel. progo Pod ježami-Potrčeva-Grablovičeva**
* **spust robnikov za vozičke na pločnikih pri vseh prehodih za pešce na sredinski ulici Nove Fužine (kar tudi že čakamo 28 le-30 let, odkar Nove Fužine stojijo).**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 9/7 JE BIL SPREJET.**

(Devet) pobud *občana...*

Pobude so vabljeni dobili kot gradivo skupaj z vabilom. Občan… je bil tako prijazen, da se je odzval našima koordinatorkama in si skupaj z njima ogledal nekatere probleme, ki jima niso bili čisto znani. Predsednica se mu je zahvalila za to.

*Prva pobuda*: stopnice s klančino s pločnika Zaloške proti zunanji Tržnici Moste. Razprave ni bilo. Predlagan je bil

**SKLEP 10/7:
OGDP in JPT se zaprosi, da prehodnost klančine zagotovijo s postavitvijo količkov, ki bodo onemogočali zaparkiranje klančine.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 10/7 JE BIL SPREJET.**

*Druga pobuda:* semafor za pešce na Zaloški 48 (s prikazovalnikom časa trajanja do naslednjega zelenega signala za pešce). Razprave ni bilo.Predlagan je bil

**SKLEP 11/7:**

**JP Javni razsvetljavi (vv OGDP) se predlaga, da ustrezno podaljša interval med rdečo za avte in zeleno za pešce, ki traja zgolj 1 sekundo.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 11/7 JE BIL SPREJET.**

*Tretja pobuda*: križišče Gortanove, Puterlejeve s Povšetovo (to je pri transformatorju). Razprave ni bilo.

Predlagan je bil.

**SKLEP 12/7:**

**Z ustreznimi talnimi oznakami se uredi stičišče oz križišče treh ulic: Gortanove, Puterlejeve s Povšetovo, tako da bosta Puterlejeva in Gortanova medsebojno ločena pri stiku s Povšetovo, a vendarle naj bi bilo označeno tudi, da je iz Gortanove možno zavijati desno na Puterlejevo.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 12/7 JE BIL SPREJET.**

*Četrta pobuda*: križišče Kosovelova-Povšetova

Tu je predsednica predlagala, ker je potrebno sočasno rešiti tudi parkiranje v križišču Kosovelove s Koširjevo (to zaradi šolskih avtobusov in drugih večjih komunalnih, gasilskih vozil), da je velja sklep kot smo ga že sprejeli pri pobudi občanke…, da se to obravnava na posvetu z OGDP. Navzoči so se strinjali.

*Peta pobuda*: Parkiranje na Ulici Goce Delčeva od Gortanove do Gruberjevega prekopa

Tudi tu je predsednica predlagala, da bi to spadalo v sklep kot prej - k sklicu posveta z g. Skuškom iz OGDP glede urejanja prometa na Kodeljevem. Namreč, če ste spremljali naše seje, smo poročali o posvetu s mestnim redarstvom ravno o njihovih obiskih in kaznih. Isti problem je tudi na Menardovi. Predlagali smo jim parkiranje deloma na pločniku-deloma na vozišču (kot je urejena Zadružna). Redarji so se s tem predlogom strinjali in so ga predstavili tudi županu. Navzoči so se strinjali.

*Šesta pobuda:* dve rešetki-pokrova za odvod meteornih vod med objektom na Proletarski 4 (Mercator) in banko na Proletarski 2a

Razprave ni bilo. Predlagan je bil

**SKLEP 13/7:**

**Ugotoviti se skuša lastnika površine, ki se mu predlaga zamenjavo pokrovov nad odvodi meteornih vod.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 13/7 JE BIL SPREJET.**

*Sedma pobuda*:mlada drevesa na Pugljevi

Razprave ni bilo. Predlagan je bil

**SKLEP 14/7:**

**OGDP MU MOL se obvesti o nagnjenosti dreves na Pugljevi pri hišnih številkah 6, 7, 10 in se jih zaprosi za ureditev oz. ustrezno oporo.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 14/7 JE BIL SPREJET.**

*Osma pobuda*: Parkomat Ob Ljubljanici 36 (pri Glasbeni šoli)

Razprave ni bilo. Predlagan je bil

**SKLEP 15/7:**

**Parkomat pri Glasbeni šoli Ob Ljubljanici 36 se obloži z robniki, da se ob slabi vidljivosti prepreči trk.**

**Vodstvo Glasbene šole Moste naj samo pristojnim predlaga nekaj parkirnih mest za 30 minutno brezplačno parkiranje (da odložijo in vkrcajo otroke), če menijo, da je to potrebno(glede na podatek iz proračuna, da jih MOL namerava preseliti).**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 14/7 JE BIL SPREJET.**

*Deveta pobuda*: semaforizacija križišča Kajuhova - Moškričeva

Brez analize prometa semafor zagotovo ne bo postavljen. Če ne bi že bil, saj semaforizacijo ČS Moste predlaga v prioritetnih nalogah že 10 let, ker zanjo prosijo okoliški prebivalci. V SPN in IPN se je predvidevala razširitev Kajuhove (od Gostilne Bricelj do Zaloške, tudi zaradi kolesarskih stez), a ni jasno, kako se bo sedaj izvedla, ko so pri brvi proti DSO Moste postavili objekt nekakšne »vodarne« oz. črpališča. Predsednica je predlagala, da se tudi semaforizacijo križišča Moškričeva – Povšetova uvrsti v posvet z OGDP. Navzoči so se strinjali.

**AD 6**

**Informacije in dokumenti v seznanitev in ČSM v medijih**

Glede vseh informacij in ČS v medijih so vabljeni dobili gradivo domov skupaj z vabilom. Podano je bilo opravičilo, ker se na nekaterem gradivu poznajo temne črte, oba fotokopirna stroja sta v času priprave gradiva odpovedala sodelovanje. Predsednica je povedala, da je bila dana zahtevo po dveh novih fotokopirnih strojih v predlog investicij.

Razen za obisk novinarja Dela niso vabljeni dobili nobenega gradiva, ampak je predsednica ustno poročala. G. Šinkovc je tudi prebivalec naše ČS. Tu je bil 26. 01. 2016. Na Delu pripravljajo predstavitev vseh ČS. Začeli bodo s predstavitvijo ČS Moste.

**AD 7**

**Predlogi, pobude, vprašanja članic in članov Sveta ČS**

 - I. Horvat podal pisno glede nastanitve beguncev oz. nastanitvenega centra za begunce na Kodeljevem

Lokacija nikakor ni primerna: zaradi bližine šol (osnovne in fakultete), športnih površin (veliko mladih rekreativcev in otrok na igrišču, itd.), dvorana pa ne more zagotoviti ustreznega zatočišča ljudem, saj ni namenjena prebivanju, itd. Predsednica je povedala, da je že bila v ustnem stiku s vodjem OZRC MU MOL in skrbnikom dvorane Kodeljevo. Dobila je ustna pojasnila, da beguncev po vsej verjetnosti sem ne bo, sploh ne v športno dvorano, saj je bil mišljen večnamenski prostor pri kopališču, ki pa je tudi povsem neprimeren za bivanje, ker (zlasti družinam) ne zagotavlja nobene zasebnosti. Vseeno se zaprosi še za pisen odgovor, ker okoliški krajani zelo sprašujejo in izražajo skrb.

- S. Markoja – količek pri Pošti Moste

Promet je dokaj kaotičen in je pri Pošti Moste nujno postaviti količek ali vsaj rumene talne oznake.

- M. Zaplatil – potka pri Šparu Nove Fužine

Ljudje čez travo iščejo od Zaloške proti Sparu bližnjico, v suhem vremenu je prah, v mokrem pa luže in blato – nujno bi bilo, da se potke ustrezno uredijo.

- M. Ključanin – oglasna deska na Preglovem trgu

Potrebna se ji zdi oglasna deska na Preglovem trgu v okolju primarnega centra (morda pri pošti ali pri trgovini, itd.).

Navzoči člani predlogom niso nasprotovali. Predlagan je bil

**SKLEP 16/7:**

**O vseh podanih mnenjih, pobudah, predlogih ad 7 se pristojne pisno obvesti in zaprosi za ureditev oz. odgovore.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov.

**SKLEP 16/7 JE BIL SPREJET.**

Zapisala:

*Darja Gogala Stanislava Marija Ferenčak Marin,*

Koordinatorka VI predsednica Četrtne skupnosti Moste

 Mestne občine Ljubljana